— Спадзяёмся, што да нас у 1 клас прыйдуць падрыхтаваныя, развітыя, творчыя дзеці, з якімі мы смела можам пачаць рэалізоўваць новыя і працягваць пачатыя праекты. Сярод іх —інавацыйны праект “Укараненне методыкі рашэння тэкставых задач як сродку сістэматызацыі зместу матэматычнай адукацыі ў кантэксце рэальнай матэматыкі (на І ступені агульнай сярэдняй адукацыі)”, інфармацыйна-педагагічны праект “Выкарыстанне воблачных тэхналогій ва ўдасканаленні інфармацыйнага канекту ва ўстанове адукацыі”. Звычайна ў праектную дзейнасць уключаюцца ўсе класныя калектывы гімназіі. Тэматыка праектаў на новы навучальны год разнастайная: “Твае веды — інвестыцыі ў будучыню”, “Выбар прафесіі — выбар будучыні”, “Расці з газетай” і інш. Наша задача — падрыхтаваць паспяховага, канкурэнтаздольнага, запатрабаванага на рынку працы выпускніка з актуальнымі на сённяшні дзень кампетэнцыямі, здольнага адаптавацца ў сучасным імклівым свеце. Думаю, у нас гэта атрымаецца!